General Ruges vei (Oslo)

General Ruges vei i Oslo er en gjennomfartsvei i ytre del av Oslos østkant. Veien har fått sitt navn etter Otto Ruge, en norsk offiser som er mest kjent som  forsvarssjef under andre verdenskrig.

Veien starter som fortsettelse av Hellerudveien i rundkjøring ved Østmarkveien og går sørvestover forbi Ulsrud. Her møter veien T-banen, og følger denne forbi Bøler. Ved Bøler kirke svinger veien sørover, passerer Bogerud og fortsetter gjennom Rustad. Herfra følger veien markagrensa videre til Skullerud. Her dreier hovedtrafikkåren vestover i Skullerudveien, men General Ruges vei fortsetter mellom Skullerudstua og hagesenteret på Skullerud Gård. Like etter passerer veien markagrensa, der den ender brått i en bom. Veien krysser Ljanselva, svinger østover og fortsetter opp i skogen, og ender ved tunnelinngangen til Skullerud drikkevannsanlegg.

Sammen med Trasoppveien og Hellerudveien inngår General Ruges vei i Ytre Ringvei fram til Skullerudveien.

Litteratur

Eksterne lenker
 

Veier i Oslo
Veier i bydel Østensjø
Veier i Østmarka (Oslo)